Mebla ccek, awi-d kan! Yella yettraǧu aqcic, yeqqim deg umnar n lqahwa, zzin-as-d kra n yiseyyaden, la skaɛriren fell-as, ma d wid-ak wessaren di leɛmer, mmuɣebnen fell-as, iɣaḍ-iten, uɣalen ɣer wawal-nsen ɣef udru d imḍqan anda sersen tinilwa-nsen. Iseyyaden, yesɛan zzher, ass-a, nnejmaɛen s ixxamen-nsen, la ferten deg yiselman i d-ṭṭfen, ttraǧun akamyun n ugris ad d-iɛeddi ad ten-yawi ɣer ulzuz.Ma d wid d-yeṭtfen iwaɣsan uwin-ten ɣer lluzin n yiweɣsan, ideg ara ten-celḥen, ad ttumelḥen di tmellaḥt.Mi ara d-yekk waḍu seg usammer, rriḥa-nsen tettaweḍ-d seg mbaɛid. Acu kan ass-a, ulac aḍu, yeḥma yitij.